Diari Oficial de la Generalitat Valenciana


Sumari del DOGV 1151, del 28-09-1989 (1989/815213)

RESOLUCIÓ de 19 de setembre de 1989, de l'Honorable Sr. Conseller d'Administració Publica, per la qual són aprovades les bases per a la creació d'una bossa de becaris per a estudiants, diplomats o llicenciats en informàtica.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1151

Data del DOGV
:   28-09-1989

Secció del DOGV
:   AUTORITATS I PERSONAL

Número del document
:   1989/815213


Data del document
:   19-09-1989

Organisme emissor
:   Conselleria d'Administració Pública

Tipus de document
:   Resolució

Resolució de 19 de setembre de 1989, de l'Honorable Sr. Conseller d'Administració Pública, per la qual són aprovades les bases per a la creació d'una borsa de becaris per a estudiants, diplomats o llicenciats en informàtica.  
Vist el decret 45/89 de 4 d'abril, del consell de la generalitat valenciana, pel qual és aprovat el reglament Orgànic i Funcional de la Conselleria d?Administració Pública, que estableix el fet que la Direcció General d'Organització i Sistemes d'Informació haurà de vetlar, especialment, per l'aplicació racional de la nova tecnologia i desenvolupament coordinat de les tècniques informàtiques per a tota l'Administració de la Generalitat Valenciana.  
Vist que la informàtica és una disciplina relativament nova en la nostra societat que reclama un aprenentatge tant a nivell acadèmic com en la seua aplicació pràctica.  
Vist que aquesta conselleria mitjançant l?esmentada direcció general vol contribuir a la formació i capacitació professional d'especialistes en informàtica.  
Vist que per tot això es considera escaient la creació d'una bossa de becaris per a estudiants, diplomats o llicenciats en informàtica.  
Tot fent ús de les facultats que cm confereixen els apartats j) i K) de la Llei 5/83 de 30 de desembre, del Govern Valencià,  
DISPOSE:  
1. Aprovar les bases que hauran de regir la convocatòria per a la creació d'una bossa de becaris per a estudiants, diplomats o llicenciats en informàtica.  
València, 19 de setembre de 1989. - El Conseller d?Administració Pública: Emèrit Bono i Martínez.  
Bases per a la creació d'una bossa de becaris per a estudiants, diplomats o llicenciats en informàtica  
La conselleria d'administració pública, que és conscient de l'interés dels universitaris per desenrotllar en un ambient pràctic de treball els coneixements tècnics que adquireixen a la Universitat, estima adient la creació d'una Bossa de Becaris en Informàtica, la qual és regida per les següents Bases:  
Base 1: objecte.  
Les beques tenen per objecte la participació en projectes informàtics de la Direcció General d'Organització i Sistemes d'Informació.  
Base 2: requisits dels sol·licitants.  
Per tal d'optar aquestes beques caldrà acomplir algun dels requisits següents:  
1. Ser Diplomat de les Escoles d'Informàtica.  
2. Ser estudiant de quart o cinqué curs de les Escoles Tècniques Superiors o Facultats amb especialitat en Informàtica.  
3. Haver finalitzat els estudis en Escoles Tècniques Superiors o Facultats amb especialitat en Informàtica.  
Base 3: durada i dotació de les beques.  
El període de gaudi d'aquestes serà com a màxim d'un any, comptador des de l?endemà de la notificació de la concessió, data en la qual els seleccionats hauran de començar les seues activitats corresponents.  
La dotació màxima de les beques serà determinada anualment, d'acord amb les previsions pressupostàries, i també el nombre, import i durada d'aquestes. Cada beca tindrà una dotació màxima de 90.000 pessetes en brut mensualment, tot incloent-hi una assegurança d'assistència mèdica per als becaris.  
En finalitzar el període de gaudi adés esmentat, conforme haja estat el rendiment dels becaris, el Director General d'Organització i Sistemes d'Informació podrà trametre proposta de prórroga al Conseller d?Administració Pública, qui haurà de resoldre sobre aquesta.  
El període màxim de la prórroga serà d?1 any i la seua quantia es podrà pujar fins a un màxim de 100.000 pessetes.  
Base 4: formalització de les sol·licituds.  
Els impresos de sol·licitud estaran a disposició dels interessats en el Registre General de la Conselleria d?Administració Pública amb domicili al carrer Micalet, núm. 5, 46679 València.  
Els aspirants hauran de presentar en el Registre General de la Conselleria d?Administració Pública o trametre per qualssevulla de les formes previstes en l'article 66 de la Llei de Procediment Administratiu, amb l?imprès de sol·licitud complimentat la següent documentació:  
1. Currículum Vitae en el qual s'inclouran les seues dades personals, data de naixement, domicili, telèfon, expedient acadèmic i qualsevol altre document que acredite la possessió d'altres títols o mèrits docents, professionals, idiomes, etc.  
2. Certificació mèdica acreditativa dels requisits exigits en la Base 2 i de l?expedient acadèmic presentat.  
Base 5: termini de sol·licitud.  
El termini per al lliurament de sol·licituds serà de 20 dies naturals a partir de la publicació d'aquesta convocatòria en el Diari Oficial de la Generalitat Valenciana.  
Base 6: procés de selecció i constitució de la bossa.  
1. Les beques seran adjudicades per Resolució de l?Honorable Sr. Conseller d?Administració Pública, conforme a la decisió del Jurat presidit per aquest o per la persona en qui delegue. En formaran part com a vocals les persones següents:  
- El Director General d'Organització i Sistemes d'Informació o la persona en qui delegue.  
- 3 representants de l?Area d'Informàtica de la Direcció General d'Organització i Sistemes d'Informació, designats pel Director General.  
- 1 representant de l?Institut Valencià d?Administració Pública.  
- 1 representant de la Secretaria General, el qual actuarà com a secretari del Jurat.  
2. El Jurat es reunirà dins dels 15 dies següents a l'acabament del termini de presentació de sol·licituds i podrà convocar a tots els candidats que considere escaient, per tal de comprovar, mitjançànt prova i/o entrevista, els punts referits als mèrits o coneixements adduïts, que estimen d'interés.  
3. La llista dels aspirants que hauran superat la prova i/o l?entrevista establerta pel Jurat, serà tramesa a la Direcció General d'Organització i Sistemes d'Informació, la qual, atesa la previsió de necessitats, determinarà el nombre definitiu d'integrants de la bossa.  
4. La relació d'integrants de la bossa de becaris serà publicada en el Diari Oficial de la Generalitat Valenciana.  
La seua inclusió en aquesta no generarà, per ella mateixa, la condició d'adjudicatari d'una beca, mentre no li haja estat concedida mitjançant Resolució de l?Honorable Sr. Conseller.  
5. L?accés de components de la bossa a una beca no estarà obligatòriament en funció de la puntuació obtinguda, sinó que podrà considerar-se l'adequació del treball a realitzar a les característiques dels integrants de la bossa.  
6. El Conseller d?Administració Pública es reserva la facultat d'interpretar el contingut d'aquestes bases als efectes d'adjudicació de les beques.  
7. La condició de becari no generarà en cap moment relació laboral amb la Generalitat Valenciana.  
L?Honorable Sr. Conseller d?Administració Pública aprovarà mitjançant Resolució la Bossa de Becaris, tot parant compte en la decisió del Jurat.  
L?Honorable Sr. Conseller concedirà anualment, d?entre els integrants de la Bossa, les beques individuals, mitjançant Resolució, d'acord amb les possibilitats del Pressupost de Despeses corresponent.  
Base 7: obligacions dels becaris.  
1. Aquestes beques són incompatibles amb qualsevol altra beca o ajuda, així com amb l?exercici d'una activitat laboral regulan La infracció d'aquesta regla autoritzarà a la Conselleria d?Administració Pública a cancel·lar el gaudi de la beca.  
2. Els becaris estan obligats a dedicar a l'activitat 30 hores setmanals, que hauran de realitzar-se sota la supervisió del personal de l?Area d'Informàtica de la Direcció General d'Organització i Sistemes d'Informació.  
La Conselleria d?Administració s'encarregarà d'ordenar les activitats dels becaris, i també de resoldre les incidències que es produesquen durant el període de gaudi de les beques.  
La Conselleria d?Administració Pública podrà deixar sense efecte aquestes, posat el cas que es produesca l?incompliment de les obligacions per part dels becaris.  
Base 8: forma de pagament.  
Les beques en la quantia determinada en la Base III es pagaran als becaris mensualment, previ informe favorable de la Direcció General d'Organització i Sistemes d'Informació d'haver acomplert les seues obligacions.